รัฐบาลไทย-ข่าวทำเนียบรัฐบาล-พ่อเมืองเลย kick off เอามื้อสามัคคี “โคก หนอง นา จวนผู้ว่าฯ เมืองเลย” น้อมนำหลักปรัชญาของเศรษฐกิจพอเพียง เสริมแนวคิด อาหารก่อกำเนิดเกิดจากดิน มุ่งมั่นพัฒนาพื้นที่ต้นแบบ
วันพุธที่ 17 พฤษภาคม 2566
17/05/2566
พ่อเมืองเลย kick off เอามื้อสามัคคี “โคก หนอง นา จวนผู้ว่าฯ เมืองเลย” น้อมนําหลักปรัชญาของเศรษฐกิจพอเพียง เสริมแนวคิด อาหารก่อกําเนิดเกิดจากดิน มุ่งมั่นพัฒนาพื้นที่ต้นแบบ
พ่อเมืองเลย kick off เอามื้อสามัคคี “โคก หนอง นา จวนผู้ว่าฯ เมืองเลย” น้อมนําหลักปรัชญาของเศรษฐกิจพอเพียง เสริมแนวคิด อาหารก่อกําเนิดเกิดจากดิน มุ่งมั่นพัฒนาพื้นที่ต้นแบบให้เป็นศูนย์การเรียนรู้การพึ่งพาตนเอง เพื่อชีวิตที่ดีอย่างยั่งยืนของประชาชน
วันนี้ (17 พ.ค. 66) ที่จวนผู้ว่าราชการจังหวัดเลย อําเภอเมืองเลย จังหวัดเลย นายทวี เสริมภักดีกุล ผู้ว่าราชการจังหวัดเลย พร้อมด้วยนางวราภรณ์ เสริมภักดีกุล ประธานแม่บ้านมหาดไทยจังหวัดเลย นําหัวหน้าส่วนราชการ ข้าราชการ และเจ้าหน้าที่ ร่วมทํากิจกรรม “เอามื้อสามัคคี ร่วมสร้างแปลงสาธิตโคก หนอง นา” เพื่อสร้างและพัฒนาพื้นที่ให้เป็นแหล่งเรียนรู้ให้กับประชาชน ในรูปแบบโคก หนอง นา บนพื้นที่ จํานวน 1 ไร่ โดยมี นายคมสิทธิ์ สุริยวรรณ พัฒนาการจังหวัดเลย หัวหน้าส่วนราชการ เจ้าหน้าที่สํานักงานพัฒนาชุมชนจังหวัดเลย และภาคีเครือข่าย โคก หนอง นา จังหวัดเลย ร่วมกิจกรรม
นายทวี เสริมภักดีกุล ผู้ว่าราชการจังหวัดเลย กล่าวว่า กิจกรรม kick off “เอามื้อสามัคคี ร่วมสร้างแปลงสาธิต โคก หนอง นา” ในวันนี้ เป็นการริเริ่มโดยนําแนวนโยบายของกระทรวงมหาดไทยในการขับเคลื่อนการเสริมสร้างความยั่งยืนให้กับคุณภาพชีวิตของพี่น้องประชาชนผ่านโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ โคก หนอง นา ตามแนวทาง “ผู้นําต้องทําก่อน” เพื่อเป็นต้นแบบให้กับพี่น้องประชาชน ด้วยการน้อมนําหลักปรัชญาของเศรษฐกิจพอเพียงและทฤษฎีใหม่ตามแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประยุกต์สู่ โคก หนอง นา อันเป็นวิถีชีวิตดั้งเดิมของประชาชนที่ไม่ว่าจะเป็นการปลูกข้าว การทํานา การเลี้ยงปลา การปลูกพืชผักสวนครัว รวมถึงการปลูกไม้ยืนต้น สามารถนํามาผสมผสานและจัดสรรพื้นที่ให้เกิดประโยชน์ ที่อาจเรียกได้ว่าเป็น “พื้นที่ชีวิตที่ยั่งยืนของพี่น้องประชาชน”
นายทวี เสริมภักดีกุล ผู้ว่าราชการจังหวัดเลย ได้กล่าวอีกว่า สําหรับกิจกรรมในวันนี้ประกอบไปด้วยการปลูกข้าวพันธุ์ “ข้าวซิวเกลี้ยง” ซึ่งเป็นข้าวพันธุ์พื้นเมืองแท้ดั้งเดิมบ้านน้ําเย็นของจังหวัดเลย การปลูกพืชผักสวนครัวเพื่อสร้างความมั่นคงทางอาหาร ตามแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “บ้านนี้มีรักปลูกผักกินเอง” และ “ทางนี้มีผลผู้คนรักกัน” มาขับเคลื่อนและเตรียมการขยายผลแจกจ่ายเมล็ดพันธุ์ให้กับข้าราชการและผู้นําท้องที่ ท้องถิ่นในพื้นที่ และการปลูกต้นฝ้ายที่สามารถนํามาทําเครื่องนุ่งห่ม ซึ่งล้วนแล้วแต่เป็นการส่งเสริมหลักการ “พึ่งพาตนเอง” และยังเป็นการส่งเสริมเศรษฐกิจฐานราก ประเพณีวัฒนธรรมไทย นอกจากนี้ ภายในพื้นที่จวนผู้ว่าฯ ยังมีการส่งเสริมอนุรักษ์สิ่งแวดล้อม ด้วยการจัดทํา “ถังขยะเปียกลดโลกร้อน” เพื่อลดการปลดปล่อยก๊าซเรือนกระจกขึ้นสู่ชั้นบรรยากาศ ด้วยการขุดหลุมเป็นรูปลิ่ม ให้ก้นหลุมลึกกว่าก้นถังและใช้ฝาปิดไว้ ซึ่งจะเกิดประโยชน์ในการคํานวณปริมาณคาร์บอนเครดิตที่จะเป็นประโยชน์ในด้านการพัฒนาพื้นที่ และรักษาสภาพแวดล้อมในพื้นที่อย่างยั่งยืนอีกด้วย
นายทวี เสริมภักดีกุล ผู้ว่าราชการจังหวัดเลย กล่าวเพิ่มเติมว่า กิจกรรมในครั้งนี้เป็นส่วนหนึ่งของการขับเคลื่อนกิจกรรมวันดินโลก ซึ่ง FAO ได้กําหนดเป้าหมายไว้อย่างชัดเจนว่า Soils, where food begins อาหารก่อกําเนิดเกิดจากดิน ด้วยการน้อมนําเอาแนวทางพระราชดําริตามพระบรมราชโองการ ที่จะช่วยกันสร้างประเทศชาติให้มั่นคง ประชาชนมีความสุข แก้ไขในสิ่งผิด สืบสานในพระราชปณิธาน น้อมนําหลักปรัชญาของเศรษฐกิจพอเพียงมาใช้ในชีวิต พลิกฟื้นแผ่นดินไทยให้เป็นแผ่นดินทองอีกครั้งหนึ่ง ฟื้นฟูความอุดมสมบูรณ์ของดินเพื่อรักษาคุณภาพทางชีวภาพและเป็นแหล่งกําเนิดอาหารที่สมบูรณ์ มีพืชผลธัญญาหารงอกเงย เป็นแหล่งอาหารที่ปลอดภัยให้กับพวกเรา เพื่อหล่อเลี้ยงคนไทยและคนทั้งโลก “ดินดี อาหารดี สุขภาพดี ชีวีมีสุข” ด้วยการทําให้พี่น้องคนไทยทั้ง 76 จังหวัด 878 อําเภอ “รู้แล้วลงมือทําทันที” ก็จะสําเร็จ 100% ส่งผลให้เกิดผลผลิตที่ดี (Better Production) ทําให้มีโภชนาการที่ดีขึ้น (Better Nutrition) และพื้นดินจะมีความร่มเย็นชุ่มชื้นอุดมสมบูรณ์และมีความหลากหลายทางชีวภาพ กลายเป็นสิ่งแวดล้อมที่ดีขึ้น (Better Environment) และทั้ง 3 ดี ก็จะทําให้คุณภาพชีวิตของพวกเราดี (Better Life) คือ มีชีวิตที่ดีอย่างยั่งยืน
“ขอขอบคุณหัวหน้าส่วนราชการ และภาคีเครือข่ายทุกภาคส่วนที่มาร่วมกันเอามื้อสามัคคี ทําให้พวกเราได้ร่วมกันขับเคลื่อนเป้าหมายการพัฒนาที่ยั่งยืน (SDGs) ขององค์การสหประชาชาติ ตามที่จังหวัดเลยได้ร่วมกับทุกจังหวัดและกระทรวงมหาดไทยประกาศเจตนารมณ์ “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน” ซึ่งพวกเราจังหวัดเลยมีความมุ่งมั่นตั้งใจที่จะพัฒนาพื้นที่แห่งนี้เป็น “ศูนย์การเรียนรู้” เพื่อให้พี่น้องประชาชนทุกคนได้เข้ามาศึกษาหาความรู้และเป็นแบบอย่าง สามารถประยุกต์ใช้ในการดําเนินชีวิตประจําวัน ต่อยอดไปสู่การสร้างงาน สร้างอาชีพ สร้างรายได้ ให้กับตัวเองและครอบครัว สามารถพึ่งพาตัวเองได้ ส่งผลให้ประเทศไทยเต็มไปด้วยความสุข เกิดเป็นชุมชนและหมู่บ้านที่ยั่งยืน (Sustainable Village) ด้วยพลังภาคีเครือข่าย Partnership ที่จะทําให้จังหวัดเลยเป็นพื้นที่แห่งความสุขที่ยั่งยืน” นายทวี ฯ กล่าวในช่วงท้าย
#กระทรวงมหาดไทย #บําบัดทุกข์บํารุงสุข #MOI #Changeforgood #SDGTH #หมู่บ้านยั่งยืน
#เรื่องเล่าจากชุมชน #วันดินโลก #SDGlocalization #SEPforSDGs #Worldsoilday